219 રનના ટાર્ગેટનો પીછો કરવા ઉતરેલી સનરાઈઝર્સની શરૂઆત જબરદસ્ત રહી હતી. 47 રનના સ્કોરે શિખર ધવન (18)ની વિકેટ પડ્યા બાદ એલેક્સ હેલ્સ (37) પણ જલ્દી આઉટ થઈ ગયો હતો. જોકે, કેપ્ટન કેન વિલિયમ્સન(81) અને મનીષ પાંડે વચ્ચે ત્રીજી વિકેટ માટે 135 રનની મોટી ભાગીદારી નોંધાઈ હતી. એક સમયે સનરાઈઝર્સ હાઈએસ્ટ રન ચેઝ કરીને ઈતિહાસ બનાવશે એવું લાગતું હતું પરંતુ છેલ્લી ઓવરના પ્રથમ બોલે જ કેન વિલિયમ્સન આઉટ થઈ જતા બેંગ્લોરે 14 રને જીત મેળવી લીધી હતી. મનીષ પાંડે 61 રન બનાવી નોટઆઉટ રહ્યો હતો. જોકે, તે ટીમને જીતાડી શક્યો નહોતો.